སྡུག་ས་ནས་བཤད་ན་མི་ནི་བསམ་རྒྱུ་དྲན་རྒྱུ་མང་བའི་རྐྱེན་གྱིས་རང་གཞན་གཉིས་ཀར་བདེ་སྐྱིད་མེད་པ་བཟོ་མཁན་ཞིག་ཏུ་གྱུར་ཡོད།དུད་འགྲོ་རྣམས་བློ་སྣ་ཐུང་བའི་རྐྱེན་གྱིས་འཁྲིག་དུས་ལྟ་བུར་ལྷོད་པོ་མེད་ཙམ་ལས་གཞན་གནས་སྐབས་བཀྲེས་སྐོམ་གྱི་སྡུག་བསྔལ་མངོན་གསལ་མེད་ན་ལྷོད་པོར་འདུག་ཅིང་།མི་ནི་དེ་ལས་ལྡོག་སྟེ།རེ་དོགས་ལུ་གུ་རྒྱུད་ཀྱིས་བཅིངས་ནས་མི་ཚེ་སྐྱེལ་གྱིན་ཡོད།ཡང་ཕྱོགས་གཞན་ནས་མིའི་རྣམ་དཔྱོད་དེ་ལྷག་བསམ་གྱི་རྒྱབ་རྟེན་ཡོད་པའི་ཐོག་ནས་ལམ་ཡང་དག་པ་ཞིག་ལ་བེད་སྤྱོད་གཏོང་ཐུབ་ན་རང་གཞན་ལ་ཕན་པ་ཆེ།སྦྲང་རྩི་གསོག་པའི་སྦྲང་མ་ལྟ་བུ་དུད་འགྲོའི་རིགས་དག་ལ་རྩ་ཁྲིམས་དང་ཆོས་མེད་ལ།ཆེད་དུ